Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: a 113/1994. (VIII. 31.) Korm. rendelet szabályainak megfelelően, fogorvosának javaslatát elküldte a rendeletben előírt
Paragraph Index: 678

a 113/1994. (VIII. 31.) Korm. rendelet szabályainak megfelelően, fogorvosának javaslatát elküldte a rendeletben előírt kérelemmel a Közalapítvány Hadirokkant Irodának, abban a reményben, hogy a nyilvántartásba vételt követően az Iroda kiállítja az orvosi vénynek minősülő megrendelő lapot. A megrendelő lap helyett azonban egy tájékoztató levelet kapott az Irodától, melyben leírták, hogy a megrendelőlap még nem került bevezetésre, ezért a fogászati ellátás finanszírozása a régi gyakorlat alapján történik. Az összeg megtérítéséhez a hadirokkantnak újabb kérvényt kell írni, amelyhez olyan iratokat kérnek csatolni melyről a kormányrendelet említést sem tesz. Az országgyűlési biztos megkeresésére a miniszter azt a tájékoztatást adta, hogy a kormányrendelet előírásainak megfelelő, újonnan bevezetett eljárással párhuzamosan „működik a régi gyakorlat is, amikor a hadirokkant kifizeti (megelőlegezi) a fogászati ellátás költségeit és az arról szóló számlát megküldi”. Ehhez pedig szükség van az Iroda tájékoztató levelében felsorolt „bizonylatokra”. A kormányrendelet 1994 augusztusától hatályos, a végrehajtásához szükséges átállásra a panaszosnak írt 1996. július 12-én kelt tájékoztató levélig, csaknem két év telt el. Az országgyűlési biztos megállapította, hogy a Hadirokkantak Közalapítványának Irodája eljárásával

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes